Reymond Kettell
Reymond Bernard Kettell (20 mart 1905[…], Uest-Bromiç, Uest-Midlends[d] – 2 fevral 1998[…], Honolulu) — ingilis və amerikalı psixoloqdur. Psixologiyanın bir çox sahəsində həyata keçirdiyi kəşf və tədqiqatlar ilə tanınmaqdadır. Bunlardan ən əhəmiyyətlisi şəxsiyyət və xasiyyətin əsas ölçüləri, motivasiya və duyğunun dinamik mərhələləri, şəxsiyyətin klinik mərhələləri, qrup və sosial davranış nümunələri, psixoterapiya və tədris nəzəriyyəsi üçün şəxsiyyət tədqiqatlarının tətbiqi, eyni zamanda yaradıcılıq və müvəffəqiyyət üçün müəyyənedicilər haqqında apardığı tədqiqatlardır. Bu sahələrdə istifadə ediləcək bir neçə elmi tədqiqat metodu da hazırlamışdır. R.B.Katel 50 kitab, 500 məqalə və təxminən 30 standartlaşdırılmış test üsulu yazmışdır. XX əsrin ən çox istinad edilən və təsir edici psixoloqları siyahısında 16-cı sırada yer almaqdadır.